Sansan

Sansan (Chonu, Vigun) — Koguryoning o'ninchi qiroli (197-227). U sakkizinchi qiroli Sintxening uchinchi o'g'li va befarzand vafot etgan to'qqizinchi qirol Kogukchxonning ukasi edi. Kogukchon vafot etgach, uning xotini U xonim Sansanning taxtga o'tirishini qo'llab-quvvatladi. Keyin Sansan unga uylandi. Bu akaning bevasiga uka uylanishi odati hali ham Koguryoda amalda bo'lganligini ko'rsatadi. Sansanning katta akasi Go Balgi isyon ko'tarib Xitoyning harbiy yordamiga tayanib poytaxtga hujum qildi. Isyonchilar Sansanning ukasi Gyesuning  hujumiga dosh berolmay mag'lub bo'lishdi va Go Balgi o'z joniga qasd qildi. Keyinchalik Koguryo Xitoy tomonidan hujumga uchradi va Sansan Xan sulolasiga bo'ysunishga majbur bo'ldi. 208-yilning oʻn birinchi qamariy oyida podshoh qurbonlik choʻchqasini quvib, Jutongʻchon qishlogʻiga boradi va u yerda bir yosh ayolni uchratib qolib uni kanizak qilib oldi. U xonim buni eshitib kanizakni o'ldirmoqchi bo'ldi, lekin homilador bo'lganligi tufayli uni o'ldira olmadi. Kanizak shahzoda Tonchxonni dunyoga keltirdi. Shahzoda Tonchxon 213-yilda valiahd boʻldi va keyinchalik qirolga aylandi. Sansan hukmronligining 31-yilida, 227-yilda vafot etdi va Sansang-neungda dafn qilindi.